CELEX: 32008R0400
Language: sk
Date: 2008-05-05 00:00:00
Title: Nariadenie Komisie (ES) č. 400/2008 z  5. mája 2008 ktorým sa deväťdesiaty piatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom

6.5.2008   
            
            
               SK
            
            
               Úradný vestník Európskej únie
            
            
               L 118/14
            
         
      NARIADENIE KOMISIE (ES) č. 400/2008
   z 5. mája 2008
   ktorým sa deväťdesiaty piatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (1), a najmä na jeho článok 7 ods. 1 prvú zarážku,
   keďže:
   
               (1)
            
            
               Príloha I k nariadeniu (ES) č. 881/2002 uvádza osoby, skupiny a subjekty, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Sankčný výbor Bezpečnostnej rady Organizácie spojených národov rozhodol 21. apríla 2008 o zmene a doplnení zoznamu osôb, skupín a subjektov, na ktoré by sa malo uplatňovať zmrazenie finančných prostriedkov a hospodárskych zdrojov. Príloha I by sa preto mala zodpovedajúcim spôsobom zmeniť a doplniť.
            
         
               (3)
            
            
               S cieľom zabezpečiť účinnosť opatrení stanovených v tomto nariadení musí toto nariadenie nadobudnúť účinnosť bezodkladne,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. mája 2008
      
         
            Za Komisiu
         
         Eneko LANDÁBURU
         
         
            generálny riaditeľ pre vonkajšie vzťahy
         
      
   
   
      (1)  Ú. v. ES L 139, 29.5.2002, s. 9. Nariadenie naposledy zmenené a doplnené nariadením (ES) č. 374/2008 (Ú. v. EÚ L 113, 25.4.2008, s. 15).
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      Pod názov „Fyzické osoby“ sa dopĺňajú tieto záznamy:
      
         
                     „(1)
                  
                  
                     Suhayl Fatilloevich Buranov (alias Suhayl Fatilloyevich Buranov). Meno v pôvodnom písme: Бypaнов Суxайл Фатиллоевич. Adresa: Massiv Kara-Su-6, budova 12, apt. 59, Taškent, Uzbekistan. Dátum narodenia: 1983. Miesto narodenia: Taškent, Uzbekistan. Štátna príslušnosť: Uzbekistan. Ďalšie informácie: a) jeden z vodcov Skupiny islamského džihádu; b) prešiel špeciálnym výcvikom v oblasti mín a výbušnín v tábore Al-Qaidy v provincii Khost; c) zúčastnil sa na vojenských operáciách v Afganistane a Pakistane na strane Talibanu; d) bol jedným z organizátorov teroristických útokov, ktoré boli spáchané v Uzbekistane v roku 2004; e) v roku 2005 boli proti nemu začaté trestné konania v súlade s týmito článkami trestného zákona Uzbeckej republiky: článok 159, časť 3 (Útoky na ústavný poriadok Uzbeckej republiky) a článok 248 (Nezákonné držanie zbraní, munície, výbušných látok alebo výbušných zariadení); f) bol na neho vydaný príkaz na zatknutie.
                  
               
                     (2)
                  
                  
                     Najmiddin Kamolitdinovich Jalolov. Meno v pôvodnom písme: Жалолов Ηажмиддин Камолитдинович. Adresa: S. Jalilov Street 14, Khartu, Andižanská oblasť, Uzbekistan. Dátum narodenia: 1972. Miesto narodenia: Andižanská oblasť, Uzbekistan. Štátna príslušnosť: Uzbekistan. Ďalšie informácie: a) jeden z vodcov Skupiny islamského džihádu; b) prešiel špeciálnym výcvikom v oblasti mín a výbušnín v táboroch Al-Qaidy; c) zúčastnil sa na vojenských operáciách v Afganistane a Pakistane na strane Talibanu; d) bol jedným z organizátorov teroristických útokov, ktoré boli spáchané v Uzbekistane v rokoch 1999 a 2004; e) v marci 1999 boli proti nemu začaté trestné konania v súlade s týmito článkami trestného zákona Uzbeckej republiky: články 154 (Žoldnierstvo), 155 (Terorizmus), 156 (Podnecovanie etickej, rasovej alebo náboženskej nenávisti), 159 (Útoky na ústavný poriadok Uzbeckej republiky) a 244 (Neoznámenie trestného činu alebo jeho zatajenie); f) bol na neho vydaný príkaz na zatknutie.“